**Youssef En-Nesyri** (arab. يوسف النصيري‎, s. 1. kesäkuuta 1997 Fès, Marokko) on marokkolainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan hyökkääjä.

Hän on edustanut maataan vuosien 2018 ja 2022 MM-kilpailuissa sekä kolmissa Afrikan-mestaruuskilpailuissa.

Seurajoukkueura
---------------

En-Nesyri nostettiin 8. heinäkuuta 2016 ensimmäistä kertaa Málagan edustusjoukkueeseen harjoituskaudelle silloisen päävalmentaja Juande Ramosin toimesta. Hän esiintyi edukseen harjoituskauden otteluissa ja teki niissä yhteensä kuusi maalia, minkä jälkeen 23. elokuuta 2016 hänen sopimustaan jatkettiin vuoteen 2020. Kolme päivää myöhemmin hän pelasi ensimmäisen ottelunsa maan pääsarjassa Primera Divisiónissa Espanyolia vastaan. Ensimmäisen maalinsa ammattilaisurallaan hän teki 21. syyskuuta 2016 kotiottelussa Eibaria vastaan.

Málagan pudottua 17. elokuuta 2018 pääsarjasta, En-Nesyri siirtyi Leganésiin ja allekirjoitti viisivuotisen sopimuksen seuran kanssa. hän teki ensimmäisen maalinsa joukkueessa 30. lokakuuta 2018 Copa del Reyn ottelussa Rayo Vallecanoa vastaan. Runsasta kuukautta myöhemmin 23. marraskuuta hän teki ensimmäisen sarjamaalinsa joukkueessa ottelussa Deportivo Alavésia vastaan.

Vuoden 2019 tammi-ja helmikuun aikana En-Nesyri teki kuusi maalia kolmen ottelun aikana, joiden turvin Leganés onnistui välttämään tappiot: kaksi maalia 2–2-tasapelissä Eibaria vastaan, voittomaali ottelussa Rayo Vallecanoa vastaan ja kolme maalia ottelussa Real Betisia vastaan, jolloin hänestä tuli samalla ensimmäinen pelaaja leganesilaisseurassa, joka on onnistunut tekemään hattutempun pääsarjassa.

Sevilla ilmoitti 16. tammikuuta 2020 hankkineensa En-Nesyrin arviolta 20 miljoonan euron siirtokorvauksella ja tehneensä pelaajan kanssa viisivuotisen sopimuksen.

Maajoukkueura
-------------

En-Nesyri valittiin ensimmäistä kertaa Marokon maajoukkueeseen 22. elokuuta 2016 ystävyysotteluihin Albaniaa ja São Tomé ja Príncipea vastaan. Yhdeksän päivää myöhemmin hän pelasi ensimmäisen ottelunsa maajoukkueessa Albaniaa vastaan.

MM-kilpailuissa 2018 En-Nesyri tuli viimeisessä alkulohko-ottelussa Espanjaa vastaan vaihdosta kentälle 72. minuutilla ja teki 2–1-johtomaalin, mutta ottelu päättyi tasapeliin 2–2 eikä kaksi ensimmäistä otteluaan hävinnyt Marokko jatkanut pudotuspeleihin. MM-kilpailuissa 2022 Marokko eteni kaikkien aikojen ensimmäisenä afrikkalaismaana välieriin, ja En-Nesyri pelasi turnauksessa joukkueensa kaikki seitsemän ottelua avauskokoonpanossa ja teki maalin alkulohko-ottelussa Kanadaa ja puolivälieräottelussa Portugalia vastaan.

En-Nesyri on jouluun 2022 mennessä pelannut 57 maaottelua, joissa hän on ollut 42 kertaa avauskokoonpanossa, ja tehnyt niissä 17 maalia. Hänen ainoa kahden maalin ottelunsa on syyskuussa 2018 pelattu Afrikan-mestaruuskilpailujen karsintaottelu Malawia vastaan.

Lähteet
-------

1. ↑  El Málaga blinda a En Nesyri: 20 millones de cláusula AS. Viitattu 12.6.2020. (espanjaksi)
2. ↑  El Espanyol regala un punto al Málaga Marca. Viitattu 12.6.2020. (espanjaksi)
3. ↑  En Nesyri se presenta ante el mundo del fútbol Marca. Viitattu 12.6.2020. (espanjaksi)
4. ↑  En-Nesyri impide la alegría del Rayo Marca. Viitattu 12.6.2020. (espanjaksi)
5. ↑  Barcelona stay top as Alaves beaten FourFourTwo. Viitattu 12.6.2020. (englanniksi)
6. ↑  La furia de En-Nesyri anula a un efectivo Eibar frente al Leganés La Nueva España. Viitattu 12.6.2020. (espanjaksi)
7. ↑  En Nesyri corta la racha del Rayo y lo devuelve al descenso AS. Viitattu 12.6.2020. (espanjaksi)
8. ↑  Youssef En-Nesyri: Moroccan revels in La Liga 'hat-trick' record BBC. Viitattu 12.6.2020. (englanniksi)
9. ↑  En-Nesyri: Sevilla complete €20 million move for Morocco forward Goal. Viitattu 12.6.2020. (englanniksi)
10. ↑  En-Nesyri, called-up to Morocco’s national team Málaga CF. Viitattu 12.6.2020. (englanniksi)
11. ↑  Munir blinkt uit in doelpuntloze remise tegen Albanië (Arkistoitu – Internet Archive) 11 Lions. Viitattu 12.6.2020. (hollanniksi)
12. 1 2 3  Youssef En-Nesyri Transfermarkt-sivustolla (englanniksi)
13. ↑  Marokko juhli historiallista välieräpaikkaa – Portugalin MM-urakka päättyi *Salon Seudun Sanomat*.  23.12.2022. Viitattu 23.12.2022.

Aiheesta muualla
----------------

* Youssef En-Nesyrin tilastot BDFutbol-sivustolla (englanniksi)
* Youssef En-Nesyrin tilastot Soccerway-sivustolla (englanniksi)

Sevilla – Primera División
1 Dmitrović |
2 Gattoni |
3 Pedrosa |
4 Ramos |
5 Ocampos |
6 Gudelj |
7 Suso |
8 Jordán |
9 Mir |
10 Rakitić |
11 Lukebakio |
12 Mariano |
13 Nyland |
14 Nianzou |
15 En-Nesyri |
16 Navas |
17 Lamela |
18 Sow |
19 Acuña |
20 Fernando |
21 Óliver |
22 Badé |
23 Marcão |
24 Soumaré |
Valmentaja Mendilibar

Marokon joukkue – Jalkapallon MM-kilpailut 2018
1 Bounou |
2 Hakimi |
3 Mendyl |
4 da Costa |
5 Benatia |
6 Saïss |
7 Ziyech |
8 El Ahmadi |
9 El Kaabi |
10 Belhanda |
11 Fajr |
12 Mohamedi |
13 Boutaïb |
14 Boussoufa |
15 Bennasser |
16 N. Amrabat |
17 Dirar |
18 Harit |
19 En-Nesyri |
20 Bouhaddouz |
21 S. Amrabat |
22 Tagnaouti |
23 Carcela |
Valmentaja Renard

Marokon joukkue – Jalkapallon MM-kilpailut 2022
1 Bounou |
2 Hakimi |
3 Mazraoui |
4 Amrabat |
5 Aguerd |
6 Saïss |
7 Ziyech |
8 Ounahi |
9 Hamdallah |
10 Zaroury |
11 Sabiri |
12 Mohamedi |
13 Chair |
14 Aboukhlal |
15 Amallah |
16 Ezzalzouli |
17 Boufal |
18 El Yamiq |
19 En-Nesyri |
20 Dari |
21 Cheddira |
22 Tagnaouti |
23 El Khannous |
24 Benoun |
25 Attiyat Allah |
26 Jabrane |
Valmentaja Regragui